Maurice Couture

Maurice Couture (3. marraskuuta 1926 – 19. tammikuuta 2018) oli kanadalainen roomalaiskatolinen arkkipiispa. Hänet vihittiin Religieux de Saint Vincent de Paulin papiksi 17. kesäkuuta 1951 ja nimitettiin Québecin arkkihiippakunnan vihkipiispaksi sekä Talaptulan titulaaripiispaksi 17. heinäkuuta 1982. Piispaksi vihkiminen seurasi 22. lokakuuta. Pääkonsekraattorina toimi Louis-Albert Vachon, jota avustivat Lionel Audet ja Jean-Paul Labrie.

Couture sai 1. joulukuuta 1988 nimityksen Baie-Comeaun piispaksi, joksi hänet asetettiin 13. tammikuuta 1989. Hänet nimitettiin 17. maaliskuuta 1990 ja asetettiin 1. toukokuuta Québecin arkkipiispaksi. Hän jäi eläkkeelle 15. marraskuuta 2002.

Couturesta tehtiin Ordre national du Québecin grand officier vuonna 2003.

Lähteet 

Kanadalaiset papit
Katoliset arkkipiispat
Vuonna 1926 syntyneet
Vuonna 2018 kuolleet